 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅድድም ብሽክለታ ዋንጫ ኣፍሪቃ ብዓብላልነት ኤርትራ ተዛዚሙ 26 ሕዳር 2018 ምንጪ ስእሊ, MOE Eritrea ካብ ሮቡዕ ጀሚሩ ኣብ ኣስመራ ክካየድ ዝቐነየ ብዓይነቱ ናይ መጀመርታ ዝኾነ ቅድድም ብሽክለታ ዋንጫ ኣፍሪቃ ትማሊ ሰንበት ተዛዚሙ ኣብቲ ትማሊ ዝተኻየደ ናይ 160 ኪሎሜትር ናይ ከተማ ውድድር ኤርትራ ኤትዮጵያ ናይጀርያ ግብጺ በኒን ርዋንዳን ሲሸልስን ዝተሳተፋ ክኸውን ከሎ ኣባል ሃገራዊት ጋንታ ኤርትራ ተቐዳዳማይ ሲራክ ተስፎም ቀዳማይ ኮይኑ ውድድሩ ዛዚሙ ጸወታ ተጀሚሩ ገና ሓደ ዙርያ ከይተላዕሎ ኣርባዕተ ኣባላት ሃገራዊት ጋንታ ኤርትራ ዳንኤል ሃብተሚካኤል ሲራክ ተስፎም ዳዊት የማነን ሮቤል ተወልደን ካብ ዓባይ ጉጅለ ፈንጢሶም ብምውጻእ ናይ በይኖም ጉጅለ ኣቖሙ ኣብታ ዓባይ ጉጅለ ዝነበሩ ኣባላት ሃገራውያን ጋንታታት ኢትዮጵያን ርዋንዳን ምስታ ኣርባዕተ ኤርትራውያን ሒዛ ዝነበረት ቀዳመይቲ ጉጅለ ዝነበሮም ፍልልይ ከጽብቡኳ እንተፈተኑ ኣይክኣሉን ኤርትራ ፈላሚ ቅድድም ብሽክለታ ዋንጫ ኣፍሪቃ ክተእንግድያ ኣብ ዋንጫ ቅድድም ብሽክለታ ኣፍሪቃ ኤርትራ ብክልቲኡ ጾታታት ተዓዊታ ጸወታ ኣብ ዝቐጸለሉ ኣብ ካልኣይቲ ጉጅለ ዝነበረ ኤርትራዊ ኣሮን ደብረጽዮን ንምሙላቕ ዝገበሮ ፈተነ ስለዝሰለጦ ናይ በይኑ ጉጅለ ፈጢሩ ሄኖከ ምሉብርሃን ምስ ርዋንዳዊ ሳሚኤል ሙክሻን ምስ ኢትዮጰያዊ ሬድዋን ሳልሕን ንበይኑ ተረፈ ናይ መወዳእታ ሓንቲ ዙርያ ከምዝተረፈቶም ዝሕብር ደወል ምስ ተሰምዐ ኣርባዕተ ኣባላት ሃገራዊት ጋንታ ኤርትራ ኣብ ዓቐበት ፎርቶ ብዝገበርዎ እስካቶ ሲራክን ዳዊትን ንበይኖም ተፈለዩ ብሓደውን ናብ ቦታ ቮላታ በጽሑ ኣብ መውዳእታ ኣብ ዝገበርዎ ናይ ቕጽበታዊ ውድድር ሲራክ ተስፎም ቀዳማይ ክውጽእ ኣንከሎ ዳዊት የማነ ካልኣይ ተርታ ሓዘ ኣብ ካልኣይቲ ጉጅለ ዝነበሩ ዳንኤል ሃብተሚካኤልን ሮቤል ተወልደንውን ተኸታቲሎም ሳልሳይን ራብዓይን ኮይኖም ውድድሮም ፈጺሞም ንበይኑ ጉጅለ ኣቑሙ ሓያለ ዙርያታት ዝተጉዓዝ ኣሮን ደብረጽዮን ብዘይተቓጻጺ ሓሙሻይ ተርታ ክሕዝ እንከሎ ሄኖከ ምሉብርሃን ንርዋንዳዊ ሳሚኤል ሙክሻን ንኢትዮጰያዊ ሬድዋን ሳልሕን ብቅጽበታዊ ውድድር ስዒሩ ሻዱሻይ ተርታ ሒዙ ናብ ውድድር ዝተሰለፉ ሽዱሽተ ኣባላት ሃገራዊት ጋንታ ቅድድም ብሽክለታ ኤርትራ ካብ ቀዳማይ ክሳብ ሻዱሻይ ኮይኖም ውድድሮም ዛዚሞም ኤርትራ ትማሊ ኣብ ናይ ደቂ ተባዕትዮ ናይ ዓበይትን ትሕቲ 23 ዓመትን ንዝተዳለው ሽዱሽተ ሜዳልያታት ብምልኡ ኣብ ዓዳ ከተትርፎ ክኢላ ኣላ ኣብቲ ትማሊ ዝተካየደ ናይ መወዳእታ መድረኽ ዋንጫ ቅድድም ብሽክለታ ኣፍሪቃ 80.5 ኪሜ ዝሸፈነ ናይ ደቂ ኣንስትዮ ውድድርውን ተኻይዱ ኔሩ ነዚ ውድድር ድቡብ ኣፍሪቃዊት ማቲ ሜሮስካ ክትዕወተሉ እንከላ ናይጀርያዊት ኤሰ ሎቢናን ኢትዮጵያዊት ጸጋ ገብረን ካልኣይትን ሳልሰይትን ኮይነን ውድድረን ዛዚመን ኣብ ናይ ደቂ ኣንስተዮ ናይ ትሕቲ 23 ዓመት ተቀዳዳሚት ናይጀርያ ኤሰ ሎቪና ወርቂ መዳልያ ክትወስድ ከላ ኢትዮጵያዊት ብርሃን ፍቃዱ ብሩር ኤርትራዊት ትግስቲ ገብረሂወት ከኣ ነሃስ መዳልያታት ተሸሊመን ኣብዚ ንኣርባዕተ ምዓልታት ዝተኻየደ ናይ መጀመረታ ቅድድም ብሽክለታ ዋንጫ ኣፍሪቃ ኤርትራ 10 ወርቂ 6 ብሩር 5 ንሓስ ብጠቕላላ 21 ሜዳልያ ብምርካብ ክተንጸባርቕ ከላ ኢትዮጰያ 1 ወርቂ 5 ብሩር 4 ንሓስ ብጠቕላላ 10 ሜዳልያታት ደቡብ ኣፍሪቃ 2 ወርቂ 3 ንሓስ ብጠቕላላ 5 ሜዳልያ ረኺበን ኣለዋ ናይጀርያ 1 ወርቂ 1ብሩር ብጠቕላላ 2 ሜዳልያ ርዋንዳ 2 ብሩር 2 ንሓስ ብጠቕላላ 4 ሜዳልያ ረኺበን እዚ ብቴለቪዝን ኤርትራ ብቀጥታ ዝተመሓላልፈ ውድድር ካብ ምኩራትን ገዳይምን ተወዳደርቲ ዋሕዲ ተሳተፍቲ ሃገራት ከምዝነብሮ ርኢቶታት ይውሃብ ነይሩ እዩ ኣብዚ ብደቂ ኣንስትዮን ብደቂ ተባዕትዮን ዝተኻይደ ቅድድም ብሽክለታ ዋንጫ ኣፍሪቃ ኤርትራ ኢትዮጵያ ግብጺ ርዋንዳ ናይጀርያ ደቡብ ኣፍሪቓ ሲሸልስን ቤኒንን ክሳተፋ ቀንየን ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 